Гомельская гарадская арганізацыя ТБМ была адроджаная напрыканцы 2009 года, і з таго часу зноў распачалася актыўная папулярызацыя беларускай мовы. З таго часу прайшоў шэраг літаратурна-музычных імпрэзаў, дыскусіяў, фотавыставаў, прэзентацый ўласназаснятых фільмаў і экскурсій. Паўстала неабходнасць кансалідацыі заангажаванай моладзі на новым узроўні. Трэба было згуртаваць неабыякавых да роднай мовы людзей –беларускамоўных, тых, хто хоча размаўляць па-беларуску, але не ведае, з кім, і проста ахвочых падзівіцца на незвычайную моладзь.